སྒོ་པའི་ཕུགས།ཕུགས་པ་ཁྱུང་ལུང་ནི་སྔར་བཤད་ཟིན་མོད།འོན་ཀྱང༌།དེའི་མངའ་ཁོངས་སུ་གཏོགས་པ་ཡུལ་སྡེ་ཇི་སྙེད་ཅིག་ཡོད་པས།དེ་དག་རགས་ཙམ་གླེང་ན།ད་ལྟ་རྒྱ་གར་གྱི་མངའ་ཁོངས་སུ་ཡོད་པ་ལ་དྭགས་དང༌།ཟངས་དཀར།སྤྱི་ཏི།ཁུ་ནུ་ལ་སོགས་པ་རྣམས་ཐོག་མར་ཞང་ཞུང་གི་མངའ་སྡེ་ཡིན་པར་མ་ཟད།ད་ལྟའང་ཞང་སྐད་ཀྱི་ཐོག་ནས་བེད་སྤྱོད་བྱེད་བཞིན་ཡོད་པ་དང༌།དེ་བཞིན་ད་ལྟའི་བལ་ཡུལ་གྱི་མངའ་ཁོངས་སུ་ཡོད་པའི་བལ་ཡུལ་གྱི་བྱང་ཕྱོགས་གློ་དང༌།དོལ་པོ།ཏི་ཆུ་རོང་བཅས་ཡུལ་སྡེ་བརྒྱ་ཕྲག་ལས་བརྒལ་བ་དག་ཀྱང་སྔར་ཞང་ཞུང་གི་མངའ་རིས་ཙམ་དུ་མ་ཟད།ཁྲི་སྲོང་ལྡེའུ་བཙན་གྱིས་ངན་གཡོའི་ཐབས་ཇུས་ལ་བརྟེན་ནས་ཞང་རྒྱལ་ལིག་མི་རྐྱ་བཀྲོངས་རྗེས་ཞང་ཞུང་གི་སྡེ་རྣམས་བོད་རྒྱལ་གྱི་འོག་ཏུ་ཚུད་པ་དང༌།རྒྱལ་པོས་བོན་གཤེན་རྣམས་ལ་ཐུགས་མཉེས་པའི་རྟགས་སུ།སྟོད་ནས་འབངས་གསུམ་ཕུལ་བ།སོ་དང༌།སོ་ན།གློ་བོ་དང་གསུམ།དེང་སང་ཡང་ཞང་སྐད་ཇི་མ་ཇི་བཞིན་རྒྱག་གི་ཡོད་པ།དཔེར་ན།བུ་ལ་བྱཧྲི་ཙ་བྱདང༌།བུ་མོ་ལ་བྱཙ་མེད་བྱཅེས་པ་ལ་སོགས་པ་བཞིན་ནོ།།ཕྱོགས་གཞན་གྱི་མི་རྣམས་ཀྱིས་ཁོང་ཚོའི་སྐད་ལ་བྱསད་སྐད་བྱཅེས་བརྗོད་ཀྱི་ཡོད་པ་རེད།